פירוש נוסף ערך זה עוסק בזמרת ישראלית. אם התכוונתם לראפר ישראלי הידוע באותו שם במה, ראו הישראלים (הרכב).

**הילה ניסימוב**, הידועה בכינויה **שורטי** (נולדה ב-4 ביולי 1983 בבת ים), היא ראפרית, זמרת ומנחת טלוויזיה ישראלית.

ביוגרפיה
--------

בילדותה ובנעוריה נעה משפחתה בין ארצות הברית לישראל בעקבות עבודתו של אביה, שהיה קבלן.

ניסימוב, הידועה כ"שורטי", החלה את הקריירה המוזיקלית שלה בשנת 2000 כאשר השתתפה באלבום האוסף של מאד מאן "מיקרופון למקסימום", בשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשירים "מי הדיווה" עם MC שירי ו"לא משנה" עם אמ.סי מני וסניקס.

בשנת 2002 הוציאה את הסינגל "תהיי לי לפנטזיה" ביחד עם אבי מסיקה. הסינגל נכנס לאלבומו מ2004, "מציאות מדומה".

היא התפרסמה לראשונה בשנת 2004, כשהשתתפה בפרויקט של אבי מסיקה "ילדים גדולים", בביצועים מחודשים ל"שכונת חיים" ולשיר הנושא של סדרת הטלוויזיה "פינוקיו" (יחד עם אבי מסיקה ומורן אהרוני), לו גם כתבה קטעי ראפ חדשים.

ב-2005 הוציאה את אלבום הבכורה שלה, "לאלף את הסוררת", ממנו התפרסם שיר הנושא, "לאלף את הסוררת". באלבום, שכלל שירי היפ הופ וראפ לצד בלדות וקטעים אינסטרומנטליים, השתתפו בין השאר דניאל סלומון, שרי, מסיקה וקוואמי. בשירי האלבום ביטאה ניסימוב את דעותיה על תעשיית המוזיקה הישראלית, וחשפה את נטיותיה המיניות כלסבית. בשנת 2006 החלה להנחות, לצד גיא אריאלי, את תוכנית הנוער "מיי בלוג" במסגרת שידורי "רשת" של ערוץ 2. בהמשך אותה שנה הוציאה סינגל בשם "חצי רגל בחוץ, חצי רגל בפנים".

בתחילת 2007 הצטרפה לצוות כתבי ערוץ 24, והוציאה סינגל בשם "שופ שופ".

ב-30 במאי 2010 נדקרה מחוץ לפאב בתל אביב, ונפצעה באורח בינוני. החקירה העלתה כי התוקפת דקרה את שורטי כנקמה על כך שהחלה לצאת עם בת זוגה לשעבר.

שורטי, שהייתה, כאמור, דמות בולטת בקהילה הלסבית, החלה בשלב מסוים לצאת עם גברים. בשנת 2016 הוציאה קליפ, בהשתתפותו של אילן אוספליק, לשיר "צבעים".

ב-2019 השתתפה בתוכנית הריאליטי בישול "משחקי השף", כאשר הייתה בנבחרת של השף אסף גרניט, אך הודחה בהדחה השישית.

הייתה בזוגיות עם שני גולדשטיין.

דיסקוגרפיה
----------

* **לאלף את הסוררת** (2005)
* **סוכריות חמוצות** (2012)

קישורים חיצוניים
----------------

* שורטי, ברשת החברתית אקס (טוויטר)
* שורטי, במיזם "אישים" לתיעוד היצירה הישראלית
* שורטי, באתר שירונט
* שורטי, באתר Tab4u
* שורטי, באתר סטריאו ומונו
* שורטי, דף שער בספרייה הלאומית
* שורטי, באתר MOOMA (בארכיון האינטרנט)
* ערוץ היוטיוב הרשמי של שורטי
* הפורום הרשמי של שורטי - נסגר
* שורטי, בפרויקט "אישים" לתיעוד היצירה הישראלית
* אמיר עמרמי, ראיון: הליריסיסטית, באתר של "רשת 13", 3 בדצמבר 2005 (במקור, מאתר "nana10")
* ערן סוויסה, רייטינג, "הייתי בטוחה שאני הולכת למות", באתר nrg‏, 9 ביוני 2010
* אסף נבו, ‏"שמעתי שאמרו שהדקירה הצילה לי את הקריירה, וצחקתי", באתר ‏מאקו‏, 17 במאי 2011
* אילונה אברמסון, עכבר העיר אונליין, שורטי: "תוך שנה אני אשלוט על כל העיר הזאת", באתר הארץ, 7 באוקטובר 2016

הערות שוליים
------------

1. ↑  הראפרית שורטי נדקרה על ידי אשה שהכירה, אתר ynet‏, 30.05.10
2. ↑  הראפרית שורטי נדקרה מחוץ למועדון בת"א, וואלה חדשות, 30.05.10
3. ↑  מערכת mako מוזיקה, ‏שורטי מותחת גבולות בקליפ חדש, באתר ‏מאקו‏, 14 ביולי 2016
4. ↑  יוני פרוים, פרסום ראשון: שני גולדשטיין בזוגיות עם שורטי, במדור "פנאי פלוס" באתר ynet‏, 12 בנובמבר 2020
5. ↑  יפעת הללי אברהם, ‏עצוב: שני גולדשטיין ושורטי כבר לא יחד, באתר ‏מאקו‏, 11 באפריל 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007369902105171

 |